Lockheed Martin

Lockheed Martin Corporation je jedna z vedúcich medzinárodných spoločností s pokročilou technológiou a tiež výrobca lietadiel. Vznikla v roku 1995 zlúčením spoločností Lockheed Corporation a Martin Marietta. Jej sídlo je v meste Bethesda v Marylande a po celom svete zamestnáva približne 140 000 ľudí. 

Podľa príjmov z roku 2006 je Lockheed Martin najväčším vojenským dodávateľom na svete. Medzi produkty spoločnosti Lockheed patrí napr. riadené strely Trident, lietadlá F-16, Hercules a F-22 Raptor, za ktorý v roku 2006 získali cenu Collier Trophy. Pod firmou Martin Marietta sa vyrábajú rakety Titan, v minulosti napr. tiež Space Shuttle External Tank. 8. februára 2022 NASA oznámila, že vybrala spoločnosť Lockheed Martin na to, aby postavila raketu, ktorá dopraví na Zem prvé vzorky z Marsu.

Iné projekty

Zdroj 

 
Program Space Shuttle
Výrobcovia lietadiel z USA
Kozmickí výrobcovia USA